kardosdrur/scandi-wiki huggingface dataset:
Jørgen Gaarskjær

Jørgen Gaarskjær (født 8. marts 1935, død 27. maj 2023) var en dansk håndboldspiller og -træner, der blandt andet trænede det danske herrehåndboldlandshold i begyndelsen af 1970'erne. Han var desuden forstander for Idrætshøjskolen i Aarhus i en årrække.

Gaarskjær var træner for AGF og Skovbakken. Som landstræner stod han i spidsen for det danske hold ved OL 1972 og 1976.

Han har skrevet bogen Træningsbogen i håndbold: "træn rigtigt" (1975).

Referencer 

Håndboldspillere fra Danmark
Håndboldtrænere fra Danmark
Eggers Wiek

Eggers Wiek er en seglformet bugt i Wismar-bugten på den sydvestlige østersøkyst af den tyske delstat Mecklenburg.  Dens strandstrækning ligger omkring seks kilometer nordvest for hansestaden Wismar og er omkring fem kilometer lang.  Kysten her er stejl med havklipper op til 11 m over havet, men i midten har den også flade sandstrande. Overfor Wiek ligger øen Poel, omkring 3,5 kilometer væk. Eggers Wiek grænser mod nordvest af det stenede kap Hohe Wieschendorfer Huk. Vest for denne krog åbner den større bugt Wohlenberger Wiek sig.  Kystdelen af Eggers Wiek hører til sognene Hohenkirchen og Zierow i distriktet Nordwestmecklenburg. I Hohes Wieschendorf i Hohenkirchen kommune er landingspladsen blevet udvidet til en lystbådehavn, der sammen med en golfbane på halvøen bidrager til udviklingen af turismen i området.

Referencer 

Bugter
Østersøen
Mecklenburg-Vorpommerns geografi
Lov om visse hovedlandevejsstrækninger

Lov om visse hovedlandevejsstrækninger er titlen på en rækkke projekterings- og anlægslove fra årene 1967-1998 for motorveje og andre hovedveje i Danmark. Frem til 1988 bar disse love tillige som regel undertitlen Den årlige hovedlandevejslov.

I løbet af 1950'erne og 1960'erne skete en stor vækst i vejtrafikken, og der opstod behov for udbygning af hovedvejsnettet. I 1959 var der kun 36 km motorvej i Danmark. Da Det store motorvejs-H var fuldendt i 1994, var den samlede længde steget til næsten 800 km.

Hidtil havde ansvaret for anlæg og vedligehold af veje ligget hos de lokale vejbestyrelser i amter og købstadskommunerne, dog delvist finansieret af staten. Den store udbygning medførte øget behov for central planlægning, ligesom den stillede høje krav til kommunernes tekniske kompetencer. I 1963 vedtog Folketinget en ny hovedlandevejslov, der flyttede det økonomiske og organisatoriske ansvar for anlæg og vedligehold af hovedlandevejene til staten. Fremover skulle alle nyanlæg vedtages af Folketinget ved særskilt anlægslov.

De mange motorvejsetaper, der blev anlagt i de efterfølgende årtier, blev vedtaget ved samlede anlægslove der alle bar titlen lov om visse hovedlandevejsstrækninger. I perioden 1967-1998 blev der vedtaget i alt 24 love med denne titel.

Det gælder fortsat, at nye statslige hovedlandeveje kun kan anlægges ved lov. Der er dog blevet længere mellem motorvejsbyggerierne, og derfor afspejler titlen på nyere anlægslove det konkrete projekt, f.eks. lov om anlæg af Haderup Omfartsvej.

Referencer 

Danmarks love
Shai Gilgeous-Alexander

Shaivonte Aician Gilgeous-Alexander (født d. 12. juli 1998), ofte kaldet ved sine initialer SGA, er en canadisk professionel basketballspiller, som spiller for NBA-holdet Oklahoma City Thunder.

Klubkarriere

Los Angeles Clippers 
Gilgeous-Alexander blev draftet med det 11. valg i 2018 draften af Charlotte Hornets, men blev traded til Los Angeles Clippers den samme dag. Han havde en produktiv debutsæson, hvor han scorede 10,8 point per kamp.

Oklahoma City Thunder 
Gilgeous-Alexander blev den 10. juli 2019 traded til Oklahoma City Thunder som del af en aftale der sendte Paul George til Clippers. Han fik den 13. januar sin første triple-double, da han scorede 20 point, lavede 10 assist og greb 20 rebounds i en kamp imod Minnesota Timberwolves.

SGA fortsatte sit gode spil ind i 2020-21 sæsonen, og scorede den 24. februar 2021 42 point i en kamp imod San Antonio Spurs. Hans sæson sluttede dog i marts, da han led en fodskade. Han vendte tilbage i 2021-22 sæsonen, og spillede sit bedste basketball til dato, da han scorede 27 point per kamp. Han blev dog igen ramt af skade i marts 2022.

Gilgeous-Alexander vendte tilbage i 2022-23 sæsonen. Han blev i sæsonen inkluderet på sit første All-Star hold. Han blev her etableret som en af ligaens bedste spillere, og med 31,4 point per kamp i sæsonen, blev han kun den trejde spiller i Thunders historie til at score 30+ point per kamp i en sæson efter Kevin Durant og Russell Westbrook. Han blev ved sæsonens udgang inkluderet i First Team All NBA, som er de fem bedste spillere i den forrige sæson.

Referencer

Eksterne henvisninger 

Personer fra Toronto
Basketballspillere fra Canada
Basketballspillere fra Los Angeles Clippers
Basketballspillere fra Oklahoma City Thunder
Den lille pukkelryggede hest

Den lille pukkelryggede hest (russisk: Конёк-горбунок, translit.: Konjok-Gorbunok) er et eventyr på vers af den russiske digter Pjotr Pavlovitj Jersjov (1815-1869). Eventyret blev trykt i Rusland første gang i 1834.

Eventyret handler om en lille hest, der hjælper bondemandens søn, Ivan, med at udføre zarens mange urimelige krav. Under sine eventyr fanger Ivan den smukke magiske ildfugl til zaren, beholder sin magiske hest og finder kærligheden hos en af zarens hofdamer/prinsessen. Prinsessen og bondesønnen lever lykkeligt til deres dages ende.

Digtet blev i midten af 1800-tallet forbudt af censuren, da det fik zaren til at virke tåbelig. Indtil 1856 blev fortællingen udgivet med prikker, der repræsenterede udeladte vers og sange i mange afsnit. Fortællingen er tænkt som en satire over absurditeterne i det russiske feudale og bureaukratiske liv på det tidspunkt.

Digtet blev meget populært i Sovjetunionen og betragtes i dag som et klassisk børneeventyr. Eventyret har givet ophav til flere afledte værker, herunder en filmatisering fra 1941 af Aleksandr Rou, en animationsfilm af Ivan Ivanov-Vano (1947/1975), en ballet af Cesare Pugni (1864), en ballet af Rodion Sjtjedrin (1955), en musikalsk komposition af E. Voegelin (2007), og en russisk film af Oleg Pogodin (2021).

Referencer

Eksterne henvisninger 
 Eventyret i engelsk oversættelse på Wikisource

Litteratur i 1834
Eventyr
Litteratur fra Rusland
Boltenhagen

Boltenhagen () er en tysk badeby i Mecklenburg-Vorpommern beliggende på Østersøens kyst 30 km øst for Lübeck. Den har en vid udsigt over Lübeckbugten; en 5 km lang bred sandstrand, en strandpromenade, restauranter og kurbade. Boltenhagen anses for at være en del af den tyske Riviera.

Den ligger tæt på byerne Lübeck, Wismar og Schwerin og er en del af Metropolregion Hamburg. På grund af sin beliggenhed er det en af de mest berømte tyske badebyer ved Østersøen.

 Boltenhagen er især populær blandt familier for sine lavvandede strande og har i alt 24 strandafsnit. Ved hvert strandafsnit kan turister leje en strandkurv.

En lystbådehavn med fiskerihavn forbinder resortet i dens østligste ende og tilbyder hoteller og private strande med udsigt over den store Wohlenberger Wiek, en lavvandet bugt mellem Boltenhagen og Wismar.

Vest for byen og tæt på havet ligger det maleriske lille slot Gross-Schwansee, som for nylig er blevet renoveret og omdannet til et luksushotel. Syd for den kan man besøge Schloss Bothmer, en bemærkelsesværdig herregård i Tudor-stil i den nærliggende landsby Klütz.

Kilder og henvisninger 

Byer i Kreis Nordwestmecklenburg
Kommuner i Mecklenburg-Vorpommern
The Mandalorian (sæson 3)

Den tredje sæson af den amerikanske tv-serie The Mandalorian har Pedro Pascal i hovedrollen som titelkarakteren, en dusørjæger, der rejser til Mandalore for at forløse sine tidligere overtrædelser med sin adopterede søn Grogu og bliver hjulpet på deres rejse af Mandalorianerfælle Bo-Katan Kryze . Serien er en del af Star Wars- serien, der foregår efter begivenhederne i Return of the Jedi (1983). Sæsonen er produceret af Lucasfilm, Fairview Entertainment og Golem Creations, hvor Jon Favreau fungerer som showrunner .

Afsnit

Referencer 

Tv-serier fra 2020'erne
Tv-serier fra USA
Tv-serier fra Disney+
Miss Beryll... die Laune eines Millionärs

Miss Beryll... die Laune eines Millionärs er en tysk stumfilm fra 1921 af Frederic Zelnik.

Medvirkende 
 Lya Mara som Miss Beryll
 Erich Kaiser-Titz
 Fritz Schulz
 Olga Engl
 Loo Hardy
 Ernst Hofmann
 Charles Puffy
 Willy Kaiser-Titz
 Charles Willy Kayser

Referencer

Eksterne henvisninger 

 

Stumfilm fra Tyskland
Tyske film fra 1921
Trae Young

Rayford Trae Young (født d. 19. september 1998) er en amerikansk professionel basketballspiller, som spiller for NBA-holdet Atlanta Hawks.

Klubkarriere

Atlanta Hawks 
Young blev draftet af Dallas Mavericks med det femte valg i 2018 draften, men blev traded til Atlanta Hawks samme aften i bytte for Luka Dončić. Han imponerede i sin debutsæson, og kom på andenpladsen i Rookie of the Year afstemningen, kun bag Dončić.

Young blev i 2019-20 sæsonen for første gang valgt til All-Star holdet. Den 20. februar 2020 i en kamp mod Miami Heat, scorede Young 50 point for første gang i sin NBA karriere.

Young ledte i 2020-21 sæsonen Hawks dybt i slutspillet, i hvad der var hans slutspilsdebut. De vandt først over New York Knicks, og overraskeded herefter stort, ved at slå Philadelphia 76ers, og dermed kom i semi-finalen. Sæsonen endte dog her, da Hawks tabte til eventuelle mestre fra Milwaukee Bucks.

Young havde sin bedste statistiske sæson i 2021-22, hvor han førte NBA i både total scoring og flest assist i sæsonen. Han blev valgt til All-NBA Third Team, som er de 11-15 bedste spillere i sæsonen.

Referencer

Eksterne henvisninger 

Personer fra Lubbock
Basketballspillere fra USA
Basketballspillere fra Atlanta Hawks
Ernsting’s family

Ernsting’s family GmbH & Co. KG er en tysk tøjbutikskæde med hovedkvarter i Coesfeld i Westfalen. Der sælges primært tøj til kvinder og børn.

De har ca. 1.865 butikker i Tyskland og Østrig. I 2017 havde de en omsætning på over 1 mia. euro og der var 12.000 ansatte.
Kurt Ernsting åbnede den første butik i 1967.

Referencer 

Detailvirksomheder fra Tyskland
Rollag stavkirke

Rollag stavkirke er en étskibet stavkirke (midtmastkirke) som ligger i Rollag i Rollag kommune i Viken. Kirken er sandsynligvis opført i sidste halvdel af 1200-tallet, men kun ganske lidt af denne kirke er i dag bevaret. Den ældste skriftlige reference til kirken er fra 1425.

Kirken og området rundt er Rollags tusenårssted.

Adgang til stedet er via Fv107 og Rv40.

Historie 
Oprindelig har kirken været en enkel langkirke med et rektangulært skib, og med et smalt kor. Dette kor blev erstattet i 1670 med et større kor af laftet tømmer. I 1698 blev der opførte korsarme af stavværk på hver side af skipet. I 1760 blev det ekstra beklædningsvæg af lafter lagt på toppen af stavkonstruktionen og skibet blev udvidet mod vest. En barok prædikestol blev tilføjet i 1763.

I 1932 blev kirken renoveret.

Interiør 
Rollag stavkirke er en af de rigeste dekorerede stavkirker med en blanding af dekorationer fra flere perioder fra tidlig middelalder helt op til de senere år som afspejler skiftende retninger og behov.

Et middelalderkrucifiks og to minnetavler eller epitafier fra 1600-tallet er blev taget ud af kirken for at blive konserveret. Epitafiet som hang i korskillet dækket øvre del af den middelalderlige del af skibet mod øst. Da dette blev synlig blev der fundet malingrester, som sandsynligvis fra middelalderen. På bagsiden af epitafiet var det også et maleri som var ukendt.

Galleri

Se også 
 Stavkirker i Norge

Referencer

Eksterne henvisninger 

 Miljøstatus i Norge: Rollag stavkirke 
 Rollag stavkirke hos stavkirke.info
 Rollag stavkirke hos Riksantikvaren
 

Stavkirker i Norge
Viken
Tyrese Haliburton

Tyrese John Haliburton (født d. 29. februar 2000) er en amerikansk professionel basketballspiller, som spiller for NBA-holdet Indiana Pacers.

Klubkarriere

Sacramento Kings 
Haliburton blev draftet af Sacramento Kings med det 12. valg i 2020 draften. Han havde en imponerende debutsæson, og kom på tredjepladsen i Rookie of the Year afstemningen i sæsonen.

Indiana Pacers 
Helvegs gennem 2021-22 sæsonen, den 8. februar 2022, blev Haliburton, Buddy Hield og Tristan Thompson traded til Indiana Pacers i bytte for Domantas Sabonis, Justin Holiday og Jeremy Lamb. 

Haliburtons store gennembrud kom i 2022-23 sæsonen, hvor han for første gang i sin karriere blev valgt til All-Star holdet.

Referencer

Eksterne henvisninger 

Personer fra Milwaukee
Basketballspillere fra USA
Basketballspillere fra Sacramento Kings
Basketballspillere fra Indiana Pacers
Domantas Sabonis

Domantas Sabonis (født d. 3. maj 1996) er en litauisk-amerikansk professionel basketballspiller, som spiller for NBA-holdet Sacramento Kings. Han har været på All-Star holdet tre gange i sin karriere.

Baggrund 
Domantas Sabonis er søn af den litauisk basketballlegende Arvydas Sabonis, og Domantas blev født i Portland, Oregon, imens at hans far spillede for Portland Trail Blazers.

Før-NBA karriere

Unicaja 
Sabonis begyndte sin karriere hos spanske Unicaja Málaga, hvor han gjorde sin førsteholdsdebut den 5. september 2012 i en alder af 16 år. Over de næste to år etablerede han sig langsomt på holdet, men underskrev aldrig en professionel kontrakt med klubben, da dette ville gøre at han ikke ville kunne spille collegebasketball i USA.

College 
Sabonis fik sit ønske om at spille collegebasketball i USA i 2014, da han kom til Gonzaga University. Han spillede to sæsoner her, før han erklærede sig til 2016 NBA draften.

NBA-karriere

Oklahoma City Thunder 
Sabonis blev valgt af Orlando Magic med det 11. valg i draften, men blev traded til Oklahoma City Thunder samme aften. Han havde en anonym debutsæson, hvor han hovedsageligt spillede som rotationsspiller.

Indiana Pacers 
Sabonis blev den 6. juni 2017 traded til Indiana Pacers som del af en aftale, der sendte Paul George til Thunder. Han blev givet en større rolle på Pacers holdet, og over de to næster sæsoner så han udvikling, da han gik fra 6 point per kamp i sin debutsæson til 14 per kamp i 2018-19 sæsonen.

Sabonis fik den 21. januar 2020 sin første triple-double, og blev hermed den første litauiske spiller til at have en triple-double i NBA. Han blev i 2019-20 sæsonen for første gang valgt til All-Star holdet. Han kom i 2020-21 sæsonen igen på All-Star holdet, da han blev valgt til at erstatte Kevin Durant, som måtte udgå med en skade.

Sacramento Kings 
Den 8. februar 2022 blev Sabonis sammen med Justin Holiday og Jeremy Lamb traded til Sacramento Kings i bytte for Tyrese Haliburton, Buddy Hield og Tristan Thompson. Han etablerede sig med det samme i Sacramento, og i 2022-23 sæsonen blev han inkluderet på All-NBA Third Team for de 11-15 bedste spillere i ligaen.

Landsholdskarriere 
Sabonis repræsenterer Litauens landshold, og blev i 2015 den yngste spiller til at spille for Litauen nogensinde.

Referencer

Eksterne henvisninger 

Personer fra Portland (Oregon)
Basketballspillere fra Litauen
Basketballspillere fra Oklahoma City Thunder
Basketballspillere fra Indiana Pacers
Basketballspillere fra Sacramento Kings
Kitui

Kitui er en by i Østprovinsen i det sydøstlige Kenya. Byen har  indbyggere og er hovedby i distriktet Kitui.

Eksterne henvisninger 

Byer i Kenya
Hola (Kenya)

Hola, også kendt som Galole, er en lille by i den østlige del af Kenya med et indbyggertal på cirka . Byen ligger ved Tanafloden og er hovedby i distriktet Tana River.

Noter

Eksterne henvisninger 

Byer i Kenya
Tengelmann

Tengelmann Twenty-One KG er en tysk detailhandelskoncern med hovedkvarter i Mülheim an der Ruhr. Selskabet fungerer som holdingselskab for tøjbutikskæden KiK Textilien und Non-Food og byggemarkedskæden OBI. I 2019 havde virksomheden en omsætning på 8,1 mia. euro samt 90.000 ansatte.

Referencer 

Detailvirksomheder fra Tyskland
Donovan Mitchell

Donovan Mitchell Jr. (født d. 7. september 1996) er en amerikansk professionel basketballspiller, som spiller for NBA-holdet Cleveland Cavaliers. Han har været på All-Star holdet fire gange i sin karriere.

Klubkarriere

Utah Jazz 
Mitchell blev draftet af Denver Nuggets med det 13. valg i 2017 draften, men blev samme aften traded til Utah Jazz. Han overraskede stort i sin debutsæson i ligaen, da han med det samme blev etableret som Jazz' topscorer, og ledte dem til den anden runde af slutspillet, efter at meget overraskende havde slået Oklahoma City Thunder i den første runde. Mitchell kom dog kun på andenplads i Rookie of the Year afstemningen bag Ben Simmons.

Efter en fornuftig sæson i 2018-19, så fik han sit store gennembrud i 2019-20, hvor han for første gang blev valgt til All-Star holdet. Mitchell spillede stort i slutspillet, inklusiv to kampe i streg hvor han scorede 50+ point i serien imod Denver Nuggets. Han blev her kun den tredje spiller nogensinde efter Michael Jordan og Allen Iverson til at score 50+ point to gange i en serie.

Mitchell og Rudy Gobert ledte i 2020-21 Jazz til at være det bedste hold i grundspillet i hele ligaen, men skuffede i slutspillet, da de blev elimineret i den anden runde af Los Angeles Clippers. Det var meget den samme historie i 2021-22, hvor at en lovende sæson endte i skuffelse i slutspillet, denne gang imod Dallas Mavericks. Efter denne skuffelse, så valgte Jazz dog at trade sin stjerne væk.

Cleveland Cavaliers 
Mitchell blev den 1. september 2022 traded til Cleveland Cavaliers. Den 2. januar 2023 i en kamp imod Chicago Bulls scorede Mitchell 71 point. Han satte hermed en rekord for flest point nogensinde i en kamp for en Cavaliers spiller nogensinde, og han blev kun den syvende spiller nogensinde til at score 70+ i en NBA kamp. Han blev i sæsonen kåret som del af All-NBA Second Team for de 6-10 bedste spillere i ligaen.

Referencer

Eksterne henvisninger 

Personer fra New York
Basketballspillere fra USA
Basketballspillere fra Utah Jazz
Basketballspillere fra Cleveland Cavaliers
Jaren Jackson Jr.

Jaren Walter Jackson Jr. (født d. 15. september 1999) er en amerikansk professionel basketballspiller, som spiller for NBA-holdet Memphis Grizzlies. Han har været på All-Star holdet en gang i sin karriere, og blev i 2022-23 sæsonen kåret til Defensive Player of the Year.

Klubkarriere

Memphis Grizzlies 
Jackson blev valgt med det fjerde valg i 2018 draften af Memphis Grizzlies. Han havde en god start på sin tid i NBA, men døjede dog også med gentagende skader, som begrænsede hans spilletid, og resulterede i, at han kun spillede 11 kampe i 2020-21 sæsonen.

Efter at have misset de første kampe i 2022-23 sæsonen med en skade, så vendte han tilbage i november 2022, og begyndte at spille det bedste basketball i hans karriere til dato. Dette resulterede i, at han kom på All-Star holdet for første gang i hans karriere. Han blev ved sæsonens udgang kåret som Defensive Player of the Year.

Referencer

Eksterne henvisninger 

Personer fra New Jersey
Basketballspillere fra USA
Basketballspillere fra Memphis Grizzlies
Skikda (provins)

Provinsen Skikda () er en af Algeriets 48 provinser. Provinsen har et areal på og et indbyggertal på  indbyggere. Administrationscenteret er byen Skikda.

Referencer

Eksterne henvisninger 

Provinser i Algeriet
Miss Lulu Bett

Miss Lulu Bett er en amerikansk stumfilm fra 1921 af William C. deMille.

Medvirkende 
Lois Wilson som Lulu Bett
Milton Sills som Neil Cornish
Theodore Roberts som Dwight Deacon
Helen Ferguson som Diana Deacon
Mabel Van Buren som Ina Deacon
Mae Giraci som Monona Deacon
Clarence Burton som Ninian Deacon
Ethel Wales som Bett
Taylor Graves som Bobby Larkin
Charles Ogle som Station Agent

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
Miss Venus

Miss Venus (tysk: Miß Venus) er en tysk stumfilm fra 1921 instrueret af Ludwig Czerny. Filmen er en "filmoperette".

Handling 
Reporteren Bobby Parker er attraktiv og elegant og betragtes som charmør blandt New Yorks journalister og journalister. Han ved, hvordan man sælger hver eneste nyhed som en sensation, uanset om den er sand eller ej. Med sit useriøse syn på sit erhverv kommer han ofte i konflikt med frøken Hucklebey, en hærdet politibetjent, der siden indførelsen af spiritusforbuddet har sat sig som mål selv at ødelægge enhver forsyning af alkohol i byen. Det faktum, at Bobby blev forlovet med Hucklebeys niece, gør ikke det hele lettere. En dag opdager Bobby, at en vovet ung forkælet datter af en milliardær, Maud Goggodan, har sat plakater op over det meste af byen, hvor hun meddeler, at hun er på udkig efter 2000 mænd, blandt hvem hun håber at finde den "rigtige".

Da Maud ser den "rigtige", nemlig Bobby, er det sket for hende. Selvom Bobby har følelser overfor Maud, ønsker han ikke at finde sin kommende hustru på den måde, og han foregiver, at han slet ikke har nogen interesse i hende, hverken i den smukke unge kvinde eller i hendes fars milliarder. Snart fortryder Bobby sin beslutning. En aften, da Bobby overværer en vaudevilleforestilling på La Scala, bliver han forbløffet over de dansende mellemspil fra den optrædende Miss Venus. Han aner ikke, at dette er Maud Goggodan. Men så går tingene deres gang: Snart får Maud byens reklamepladser klistret over med bogstaverne "Miss Goggodan har besluttet sig" og hun gifter sig med sin Bobby. Så kommer musikken og dansen for alvor i gang, og alle er tilfredse.

Medvirkende 
 Ada Svedin som Maud Goodin
 Manny Ziener som Thompson
 Charles Willy Kayser som Bobby Parker
 Johanna Ewald som Huckelbery
 Felicitas Scholz
 Mary Cepalek
 Friedrich Berger
 Herta Bibo
 Ingo Brandt
 Willy Fritsch

Referencer

Eksterne henvisninger 
 

Stumfilm fra Tyskland
Tyske film fra 1921
Monte Carlo (film fra 1921)

Monte Carlo er en tysk stumfilm fra 1921 af Fred Sauer.

Medvirkende 
 Olga Engl
 Richard Georg
 Fred Goebel
 Poldi Müller
 Ressel Orla
 Alfred Schmasow
 Fritz Schulz
 Marie von Buelow
 Frederic Zelnik

Referencer

Eksterne henvisninger 

 

Stumfilm fra Tyskland
Tyske film fra 1921
Moonlight and Honeysuckle

Moonlight and Honeysuckle er en amerikansk stumfilm fra 1921 af Joseph Henabery.

Medvirkende 
 Mary Miles Minter som Judith Baldwin
 Monte Blue som Tod Musgrove
 Willard Louis som Baldwin
 Grace Goodall som Hallie Baldwin
 Guy Oliver som Hamill
 William Boyd som Robert V. Courtney
 Mabel Van Buren som Mrs. Langley
 Justine Johnstone

Referencer

Eksterne henvisninger 

 

Stumfilm fra USA
Amerikanske film fra 1921
Romantiske komediefilm fra USA
Morals (film)

Morals er en amerikansk stumfilm fra 1921 af William Desmond Taylor.

Medvirkende 
 May McAvoy som Carlotta
 William P. Carleton som Marcus Ordeyne
 W.E. Lawrence som Sebastian Pasquale
 Marian Skinner som Mrs McMurray
 Nick De Ruiz som Hamdi
 Starke Patteson som Harry
 Kathlyn Williams som Judith Mainwaring
 Bridgetta Clark som Antoinette
 Sidney Bracey som Stinson

Referencer

Eksterne henvisninger 

 

Stumfilm fra USA
Amerikanske film fra 1921
Dramafilm fra USA
Mirra Andrejeva

Mirra Aleksandrovna Andrejeva (; født 29. april 2007 i Krasnojarsk, Rusland) er en professionel kvindelig tennisspiller fra Rusland.

Eksterne henvisninger 

Tennisspillere fra Rusland
Personer fra Krasnojarsk
Emma Navarro

Emma Navarro (født 18. maj 2001 i New York City, USA) er en professionel kvindelig tennisspiller fra USA.

Eksterne henvisninger 

Tennisspillere fra USA
Personer fra New York City
Simona Waltert

Simona Waltert (født 13. december 2000 i Chur, Schweiz) er en professionel kvindelig tennisspiller fra Schweiz.

Eksterne henvisninger 

Tennisspillere fra Schweiz
Personer fra Chur